open-index/open-wikipedia-markdown huggingface dataset:
Celsus

**Celsus** voi viitata seuraaviin henkilöihin:

* Kelsos, kreikkalainen filosofi ja kristinuskon vastustaja
* Aulus Cornelius Celsus, roomalainen kirjailija
* Publius Juventius Celsus, roomalainen juristi
* Tiberius Julius Celsus Polemaeanus, roomalainen konsuli
* Titus Cornelius Celsus, usurpaattori, yksi Rooman kolmestakymmenestä tyrannista
* Nazarius ja Celsus, marttyyrejä
* Pyhä Ceallach eli Celsus, Armaghin arkkipiispa
* Celsus, yhdessä Julianuksen ja Basilissan kanssa marttyyrikuoleman kärsinyt
* Celsus Albinovanus, Horatiuksen ystävä
1979 (kappale)

**1979** on chicagolaisen alternative rock-yhtyeen Smashing Pumpkinsin hittikappale. Se julkaistiin yhtyeen tupla-albumilla *[[Mellon Collie and the Infinite Sadness]]* vuonna 1995, ja se julkaistiin myös singlenä. Kappaleen kirjoitti Billy Corgan. Kappale on yksi yhtyeen rauhallisimmista, mutta myös tunnetuimmista.

1979 oli Smashing Pumpkinsin ensimmäinen kappale jossa oli elektronisia vaikutteita ja sen jälkeen yhtye siirtyi yhä enemmän tekemään elektronista musiikkia.

1979 voitti MTV Video Music Awards-palkinnon "Best Alternative Video".

## Kappaleet
 	 
#"1979" (Billy Corgan) 	 
#"Ugly" (Corgan) 	 
#"Believe" (James Iha) 	 
#"Cherry" (Corgan) 	 
	 
### ''1979 Mixes'' -singlen kappaleet
 	 
# 1979 (Vokaali-Mix) 	 
# 1979 (Instrumentaali-Mix) 	 
# 1979 (Moby-Mix) 	 
# 1979 (Cement-Mix) 	 
	 
Kappaleet 1, 2 ja 4 on tehnyt Roli Mosimann. Kappaleen 3 on tehnyt Moby, joka remiksasi kappaleen "pro bono". 

### ''[[The Aeroplane Flies High]]'' -singlen kappaleet
 	 
#"1979" (Corgan) - 4:28 	 
#"Ugly" (Corgan) - 2:52 	 
#"The Boy" (Iha) - 3:04 	 
#"Cherry" (Corgan) - 4:02 	 
#"Believe" (Iha) - 3:15 	 
#"Set the Ray to Jerry" (Corgan) - 4:10

## Lähteet
Kahdet kasvot (vuoden 1992 elokuva)

**Kahdet kasvot** (*Raising Cain*) on 1992 ensi-iltansa saanut yhdysvaltalainen psykologinen jännityselokuva, jonka on ohjannut Brian De Palma. Elokuvan pääosaa, sivupersoonista kärsivää lapsipsykologia, esittää John Lithgow, ja muita näyttelijöitä ovat Lolita Davidovich, Steven Bauer, Frances Sternhagen ja Gregg Henry.

## Rooleissa

## Vastaanotto
*[[Helsingin Sanomat|Helsingin Sanomien]]* ensi-ilta-arvostelussa Mikael Fränti näkee elokuvan esikuvana selvästi Hitchcockin Norman Bates -hahmon, mutta sanoo De Palman tällä kertaa välttävän liian suoran kopioinnin. Häntä kiehtovat elokuvan monet arvaamattomat käänteet, ja hänestä *Kahdet kasvot* on ”sisäkkäisten minuuksien tuima harhautusleikki, jossa ihminen on lopulta itsensä viimeinen todistaja”.

*[[Video-opas|Video-oppaassa]]* vuodelta 1994 Bello Romano sanoo De Palman tekevän ”uhkarohkean oudosta” filmistään liian monimutkaisen. Lithgow’n roolityötä hän kuvaa maaniseksi ja antaa elokuvalle kaksi tähteä viidestä, mikä vastaa sanallista arviota ”keskinkertainen”. Kaksi tähteä antaa myös *VideoHound’s Golden Movie Retriever*.

## Lähteet

## Aiheesta muualla
* 
*
Frigideira

**Frigideira** on lyömäsoitin. Se on metallista valmistettu paistinpannun muotoinen esine, joka on halkaisijaltaan noin 15 cm. Soitettaessa sitä lyödään metallitangolla. Frigideira on ääneltään kilisevä.

Frigideira on säestyssoitin. Sitä käytetään yleisesti muun muassa sambamusiikissa.
Leukaluiden seisake

**Leukaluut** (lyh. Lut) on entinen seisake Tampere–Pori-rataosalla, nykyään Nokian kaupunkiin kuuluvan Suoniemen Sadanleukaluunsalmessa Kuloveden pohjoisrannalla. Junat eivät siellä enää pysähdy, mutta paikalla on nykyään mökkiläisten kokoontumispaikka. Seisake oli käytössä vuosina 1961–1989. 

Sadanleukaluunsalmi on erään tarinan mukaan saanut nimensä siihen isonvihan aikana hukkuneiden venäläisten sotilaiden mukaan.

## Lähteet

## Aiheesta muualla

*http://vaunut.org/kuvasivu/29847
*http://vaunut.org/kuvasivu/19641
Ekologinen tehokkuus

**Ekologinen tehokkuus** eli **kulutustehokkuus** () on hyötysuhde, joka kertoo kuinka suuri osuus eläimen ravinnon energiasta sitoutuu sen kudoksiin. Sillä tarkoitetaan myös koko tietyn trofiatason biomassaan sitoutunutta energiamäärää, joka on seuraavan tason käytettävissä.

Ekologinen tehokkuus ilmoitetaan yleensä prosenttiarvona. Suurin ekologisen tehokkuuden arvo on kasveilla ja muilla yhteyttävillä organismeilla, jotka voivat saavuttaa noin 100% tehokkuuden. Pienimmät ekologisen tehokkuuden arvot ovat tasalämpöisillä petoeläimillä.

## Katso myös
* Ekotehokkuus

## Lähteet

*
Manikyyri

**Manikyyri** on käsien ja kynsien kosmeettinen hoito. Manikyyrejä tekevät muun muassa kosmetologit kauneushoitoloissa, kylpylöissä ja kampaamoissa. Hoitoon kuuluu usein käsien kylvetys ja hieronta, kynsinauhojen siistiminen ja kynsien leikkaus ja lakkaus. Manikyyrin yhteydessä voidaan myös laittaa rakennekynnet.

Käsihoidon järjestys:

1. Vanhan lakan poisto

2. Kynsien leikkaus ja viilaus

3. Kynsinauhavoiteen levitys

4. Käsikylpy

5. Kynsinauhaveden levitys

6. Kuolleen ihosolukon poisto sekä ns. "lihatikkujen" poisto

7. Hieronta

8. Kynsien lakkaus. 

Ranskalainen manikyyri tarkoittaa kynsihoitoa, jossa kynsien kärjet lakataan valkoisella kynsilakalla ja muu kynsi vaaleanpunaisella tai ihonvärisellä sävyllä. Ranskalaisen manikyyrin suosio perustuu kynsien luonnolliseen ja eri tyyleihin yhteensopivaan ulkonäköön. 

Sana *manikyyri* tulee latinan kielen sanoista *manus* eli käsi ja *cura* eli hoito.

## Katso myös
*Pedikyyri
*Kosmetologia
Kimmo Porttila

**Kimmo Porttila** (s. 1982) on suomalainen urheilutoimittaja ja -selostaja, joka on työskennellyt muun muassa Ylen urheilutoimituksessa ja MTV Urheilussa. Hän on toiminut Ylen urheiluselostajana muun muassa jääkiekossa, alppihiihdossa, mäkihypyssä, yleisurheilussa ja jalkapallossa – sekä televisiossa että radiossa. Viime vuosina Porttila on toiminut Ylen selostajana hiihdon ja yleisurheilun arvokisoissa, kuten Tokion kesäolympialaisissa ja Pekingin talviolympialaisissa. Sitä ennen hän oli selostajana myös Rio de Janeiron 2016 kesäolympialaissa ja 2018 Pyeongchangin talviolympialaisissa.

## Ura
Porttila aloitti urheilutoimittajauransa Sport FM-urheiluradiossa vuonna 2003. Hän työskenteli vuosina 2004–2011 Ylellä. Vuonna 2011 hän siirtyi MTV:n urheilutoimitukseen. MTV:n kanavilla Porttila selosti muun muassa jääkiekon MM-kilpailuja ja satunnaisesti hiihdon maailmancupia Antero Mertarannan ollessa lomalla. Hän oli usein myös hiihdossa toimittajana.

2015 Porttila siirtyi takaisin Yle Urheiluunun. Vuonna 2016 Porttila selosti Ylellä jalkapallon EM-kilpailuissa, yleisurheilun EM-kilpailuissa, jääkiekon alle 18-vuotiaiden maailmanmestaruuskilpailuissa ja yleisurheilua Rion kesäolympialaisissa. Porttila selosti yleisurheilua myös EM-kilpailuissa 2018 ja MM-kilpailuissa 2019. Tokion kesäolympialaisissa hän on niin ikään yleisurheiluselostajana. Syksystä 2021 lähtien Porttila on Ylen maastohiihtolähetysten pääselostaja.

## Yksityiselämä
Porttilan isä on urheilutoimittaja Jari Porttila. Kimmo Porttila on naimisissa radiotoimittaja Riikka Porttilan kanssa. Heillä on kaksi lasta.

## Lähteet
Integraattori

**Integraattori** on elektroninen kytkentä, joka suorittaa signaalille integrointioperaation yleensä ajan suhteen. Integraattoreita käytetään mm. PID-säätimissä sekä joissakin modulaattoreissa ja demodulaattoreissa.

## Katso myös
* Operaatiovahvistin
* Derivaattori

## Aiheesta muualla
* Building Op-amp RC Integrator on the Whiteboard
Suora lähetys (Pikku G:n albumi)

**Suora lähetys** on Pikku G:n vuonna 2004 julkaistu albumi. Albumi menestyi hyvin myyden platinaa, mutta onnistui myymään vain neljäsosan verran edellisestä albumista, Räjähdysvaarasta, joka myi nelinkertaista platinaa.  

Albumilla vierailee muun muassa Yö-yhtyeen solisti Olli Lindholm ja MTV3:n Huomenta Suomi -ohjelman juontaja Lauri Karhuvaara. 

## Kappaleet
# 
# 
# 
#  
#  
#  
# 
# 
#  
# 
# 
#  
# 
* Kylki kyljessä -musiikkivideo (bonus)

## Lähteet
Sammy Väisänen

**Sammy Väisänen** on suomalainen urheilutoimittaja, joka on työskennellyt mm. Sport FM:llä ja Yleisradiossa. Nykyään hän toimii YLE Radio 1:ssä ja YLE Radio Suomessa.
Jääkiekon Euroopan cup 1966–1967

**Kaudella 1966–1967 [[jääkiekon Euroopan cup]]** pelattiin toista kertaa. Voittajaksi selviytyi tšekkoslovakialainen ZKL Brno, joka kukisti kaksiosaisessa finaalissa Tampereen Ilveksen. Näiden takana seuraaviksi sijoittuivat neuvostoliittolainen TsSKA Moskova ja itävaltalainen Klagenfurter AC.

Ilves pelasi tuolla kaudella Euroopan cupissa yhteensä 14 ottelua, joista se voitti kymmenen, pelasi yhden tasan ja hävisi kolme. Ilveksen maaliero oli 85–49.

## Joukkueet

* Klagenfurter AC
* EC Bad Tölz
* Vålerenga
* Ilves
* Grasshoppers Zürich
* HC Chamonix
* HK Jesenice
* Cortina d'Ampezzo
* SC Dynamo Berlin
* Podhale Nowy Targ
* HK TsSKA Sofia
* Ujpesti Dozsa Budapest
* ZKL Brno
* TsSKA Moskova

## Ottelut
### 1. kierros
*Klagenfurter AC–EC Bad Tölz 5–4
*Klagenfurt–Bad Tölz 4–2 (1–1,1–1,2–0)
*Bad Tölz–Klagenfurt 3–1 (2–1,0–0,1–0)
*Bad Tölz–Klagenfurt 4–4

*Vålerenga–Ilves 4–6
*Vålerenga–Ilves 8–6
*Ilves–Vålerenga 8–5
*Ilves–Vålerenga 7–6

*Grasshoppers Zürich–HC Chamonix 1–3 (0–1,1–1,0–1)
*Grasshoppers Zürich–Chamonix 3–5 (1–1,1–2,1–2) 
*Chamonix–Grasshoppers Zürich 0–2 (0–1,0–1,0–0)
*Chamonix–Grasshoppers Zürich 3–2 (1–0,1–1,1–1)

*HK Jesenice–Cortina d'Ampezzo 2–6 (1–2,0–2,1–2)
*Jesenice–Cortina 2–4
*Jesenice–Cortina 5–1
*Jesenice–Cortina 0–5 (0–1,0–1,0–3)

### 2.kierros
*Klagenfurter AC–HC Chamonix 7–2
*Klagenfurt–Chamonix 5–3 (0–0,1–1,4–2)
*Chamonix–Klagenfurt 2–9 (1–1,0–3,1–5)
*Chamonix–Klagenfurt 3–3 (0–0,2–2,1–1)

*Dynamo Berlin–Ilves 3–11
*Dynamo Berlin–Ilves 4–4 
*Ilves–Dynamo Berlin 4–2
*Ilves–Dynamo Berlin 7–1

*Podhale Nowy Targ–TsSKA Sofia 11–5
*Podhale Nowy Targ–TsSKA Sofia 8–5
*TsSKA Sofi–Podhale Nowy Targ 1–6
*TsSKA Sofia–Podhale Nowy Targ 3–8

*Ujpesti Dozsa Budapest–Cortina d'Ampezzo 1–6 (0–1,1–2,0–3)
*Ujpest–Cortina 2–6 (1–3,0–2,1–1)
*Cortina–Ujpest 6–2 (4–0,2–0,0–2)
*Cortina–Ujpest 7–5 (2–1,0–2,5–2)

### 3.kierros
*Klagenfurter AC–Cortina d'Ampezzo 4–2 (1–1,1–1,2–0)
*Klagenfurt–Cortina 1–1
*Cortina–Klagenfurt 4–4
*Cortina–Klagenfurt 4–2 1–3 rl.

*Ilves–Podhale Nowy Targ 8–3
*Ilves–Podhale Nowy Targ 9–1
*Podhale Nowy Targ–Ilves 1–4
*Podhale Nowy Targ–Ilves 3–5

### Välierät
*ZKL Brno–Klagenfurter AC 6–4
*Klagenfurt–ZKL Brno 4–4

*Ilveksen ja TsSKA Moskovan välillä ratkaistiin toinen finaalipaikka ilman otteluja ja sen sai Ilves

### Loppuottelut

* 2. huhtikuuta 1967 Ilves–ZKL Brno 2–3 (0–0, 0–2, 2–1)
* 4. huhtikuuta 1967 Ilves–ZKL Brno 4–5 (2–1, 1–2, 2–1)
Petri Viljanen (urheilutoimittaja)

**Petri Viljanen** on suomalainen urheilutoimittaja, jonka paraatilaji on pyöräily. Hän on selostanut ja selostaa edelleen Yleisradiossa, sekä radiolle että televisiolle, mm. tennistä, jääpalloa, pyöräilyä, alppihiihtoa ja jääkiekkoa.
Käkisalmen kirkko

**Käkisalmen kirkko** voi tarkoittaa seuraavia kirkkoja:

Luterilaiset:
*Käkisalmen luterilainen kirkko
*Pyhän Andreaksen kirkko (Käkisalmi)
Ortodoksiset:
*Kaikkien pyhien kirkko (Käkisalmi)
*Neitsyt Marian syntymän kirkko (Käkisalmi)
Modo Hockey

**Modo Hockey** on ruotsalainen jääkiekkojoukkue, jonka kotipaikka on Örnsköldsvik. Joukkue pelaa Ruotsin toiseksi korkeimmalla sarjatasolla HockeyAllsvenskanissa. Joukkue on perustettu vuonna 1921, ja se on voittanut Ruotsin jääkiekon mestaruuden kaksi kertaa (vuosina 1979 ja 2007). 

Modo on tunnettu laadukkaasta juniorityöstään . Seuran nimi tulee Mo och Domsjö -sellu- ja paperitehtaasta (nyk. Metsä Board Husum), se esiintyy myös kirjoitusasussa MoDo.

Kaudesta 2006–07 alkaen joukkue on pelannut kotiottelunsa uudessa Hägglunds Arenassa.

Suomalaisista seurassa ovat pelanneet muun muassa Mikko Leinonen, Pekka Arbelius, Juha Tuohimaa, Jouko Narvanmaa, Kari Haakana, Timo Blomqvist, Juuso Riksman, Mika Lehtinen, Kristian Kuusela, Mikko Kurvinen, Tuomas Tarkki, Sami Torkki ja Ville Snellman. Kaudella 2009–10 Modossa pelasi neljä suomalaista: Hannu Pikkarainen, Marco Tuokko, Henri Laurila ja Samuli Suhonen. Joukkueessa on ollut kaksi suomalaista päävalmentajaa: Kaudella 2008-09 Harri Rindell ja kauden 2009-10 loppuun joukkueen päävalmentajana toimi Hannu Aravirta. 

Modo on tullut tunnetuksi Peter Forsbergin kasvattajaseurana. Forsberg pelasi joukkueessa viimeiset kaksi kautta pääsarjatasolla ennen kuin päätti uransa kahden Colorado Avalanchessa pelatun ottelun jälkeen. 

Kauden 2016 lopussa seura putosi sarjatasoa alemmaksi Allsvenskaniin ensimmäistä kertaa yli 30 vuoteen hävittyään ratkaisevan karsintaottelusarjan Leksandia vastaan otteluin 3-4.

Kaudeksi 2023–2024 Modo Hockeyn joukkue nousi uudelleen pelaamaan korkeimmalle sarjatasolle, SHL:aan. Uutta sarjanousua edeltäen, oli joukkue kukistanut Djurgårdenin nk. *Game Seven*:issä, lukemin 4-0.

## Jäädytetyt pelinumerot

* 4  Nicke Johansson
* 5 Carlabel "Kabben" Berglund
* 21  Peter Forsberg

## Maineikkaita pelaajia

* Fredrik Andersson
* Mikael Andersson
* Pekka Arbelius
* Adrian Aucoin
* Ľuboš Bartečko
* Bo Berglund
* Timo Blomqvist
* Anders Eriksson
* Peter Forsberg
* Thomas Gradin
* Anders Hedberg
* Victor Hedman
* Dan Hinote
* Michael Hjälm

* Miloslav Hořava
* Hans Jonsson
* Tomas Jonsson
* František Kaberle
* Anders Kallur
* Mikko Leinonen
* Lars Lindgren
* Per Lundqvist
* Lars Molin
* Ladislav Nagy
* Markus Näslund
* Samuel Påhlsson
* Byron Ritchie

* Tommy Salo
* Andreas Salomonsson
* Daniel Sedin
* Henrik Sedin
* Per-Åge Skrøder
* Alexander Steen
* Niklas Sundström
* Mattias Timander
* Ole-Kristian Tollefsen
* Jiří Vykoukal
* Mattias Weinhandl
* Mats Zuccarello Aasen

## Joukkue kaudella 2025–2026

### Valmennus & Joukkueenjohto
* **Päävalmentaja:** Fredrik Andersson 
* **Apuvalmentaja:** Thomas Rhodin 
* **Maalivahtivalmentaja:** Michal Zajkowski 
* **Fysiikkavalmentaja:** Joakim Bäckström 
* **Fysiikkavalmentaja:** Tobias Nordin 
* **Huoltopäällikkö:** Thomas Wågström 
* **Puheenjohtaja:** Johan Videbro 
* **Toimitusjohtaja:** Henrik Gradin 
* **Apulaistoimitusjohtaja:** Felix Dahlin 

*Lähde: EliteProspects*

## Lähteet

## Aiheesta muualla

* Kotisivut 
*MODO Hockey Museum - Opens 2013/14
Pyörätuolimiekkailu

**Pyörätuolimiekkailu** on miekkailusta sovellettu vammaisurheilulaji, jonka sir Ludwig Guttmann kehitti Stoke Mandeville -sairaalassa. Laji otettiin mukaan vuoden 1960 paralympialaisten ohjelmaan. Miekkailijat ottelevat pyörätuoleissa, jotka on kiinnitetty lattiaan lyhyen etäisyyden päähän toisistaan. Pyörätuolimiekkailussa otellaan perinteisen miekkailun tapaan kolmella eri aseella: säilällä, floretilla ja kalvalla. Säännöt ovat samat lukuun ottamatta sitä, että pyörätuolimiekkailussa ei ole jalkatöitä eikä näihin liittyviä sääntöjä.

Pyörätuolimiekkailun kansainvälinen lajijärjestö on International Wheelchair Fencing Committee (IWFC). Suomessa laji kuuluu Suomen Miekkailuliiton toimintaan. Laji on ainoa kamppailulaji, jossa pyörätuolinkäyttäjät voivat kilpailla paralympialaistasolla.

## Historia
Laji esiteltiin ensimmäisen kerran Englannissa International Stoke Mandeville Games -nimisessä tapahtumassa. Ensimmäinen pyörätuolimiekkailussa käytetty ase oli säilä. Vuonna 1956 käyttöön tulivat myös floretti ja kalpa.

## Luokittelu
Pyörätuolimiekkailussa on kolme kategoriaa, joita merkitään A-, B- ja C-kirjaimilla. Ryhmän A urheilijoilla on hyvä tasapaino sekä taipuisa ja esteettä liikkuva ylävartalo. Ryhmässä B on huono tasapaino ja liikkuvuus, mutta ainakin yksi esteettä liikkuva käsi. Ryhmän C urheilijoilla on vamma kaikissa neljässä raajassa.
Vammat, jotka tuovat kilpailukelpoisuuden pyörätuolimiekkailuun ovat:
* heikentynyt lihasvoima
* heikentynyt passiivinen liikealue
* raajan puutos
* jalkojen pituusero
* atetoosi
* hypertonia
* ataksia

## Lähteet
* Suomen Paraolympiakomitea: Soutu uutena lajina Pekingiin 
* International Paralympic Committee: Wheelchair Fencing

### Viitteet

## Aiheesta muualla
* International Wheelchair Fencing Committee: Viralliset säännöt
Hollannin Grand Prix 1971

**Hollannin Grand Prix 1971** oli Formula 1 -sarjan osakilpailu, joka ajettiin 20. kesäkuuta 1971 Zandvoortin radalla. Kilpailu oli kauden neljäs ja sen voitti belgialainen Jacky Ickx Ferrarilla. kisa ajettiin sateessa. Ferrari sai etua Firestone renkaiden parempien märän kelin ominaisuuksien ansiosta. Kisan jälkeen Ickx myönsi mahdollisuutensa mestaruuteen pieniksi, vaikka olikin 5 pisteen päässä Stewartista.

## Tulokset

## Muuta
* Nopein kierros: Jacky Ickx - 1:34.95

## Lähteet
Deluxe Paint

**Deluxe Paint**, usein lyhyesti **DPaint**, on vuonna 1985 julkaistu kuvankäsittelyohjelma, joka julkaistiin samaan aikaan Amiga 1000 -tietokoneen kanssa. Tämä oli eräs aikakautensa suosituimmista piirto-ohjelmista. Pikseligrafiikan tuottamiseen ja editointiin sopineen ohjelmiston pääsuunnittelijana mainitaan Dan Silva. Electronic Arts kehitti Deluxe Paintin alun perin Amiga-tietokoneelle. Myöhemmin ohjelmasta julkaistiin versioita myös muille alustoille.

Ohjelmasta julkaistiin myöhemmin versiot Deluxe Paint II (1986), Deluxe Paint III (1988), Deluxe Paint IV (1991), Deluxe Paint 4.5 AGA (1993) ja Deluxe Paint V (1995, viimeisin versio). Computer History Museum julkaisi vuonna 2015 ohjelmiston ensimmäisen version lähdekoodit vuodelta 1986. 

## Käyttökohteet
Ohjelmaa on käytetty useiden videopelien kehityksessä kuten *[[Wolfenstein 3D]]*.
Ohjelmalla tehty animaatio on toiminut lähtökohtana suositulle *[[Lemmings]]ille*.

## Lähteet

## Aiheesta muualla
* Deluxe Paint IV Manual English
Ricardo Antonio Chavira

**Ricardo Antonio Chavira** (s. 1. syyskuuta 1971 Austin Texas) on yhdysvaltalainen näyttelijä. Hänet tunnetaan roolistaan sarjassa *[[Täydelliset naiset]]* vuosina 2004–2012. Chaviralla on meksikolaisia, saksalaisia ja irlantilaisia sukujuuria.

## Ura
Chavira on esiintynyt useissa riippumattomissa elokuvissa sekä Touchstone Picturesin *[[Alamo (vuoden 2004 elokuva)|Alamo]]ssa*. Ennen *Täydellisiä naisia* hän oli vakinaisena sarjassa *[[The Grubbs]]* sekä väliaikaisena sarjoissa *[[Mullan alla]]* ja *[[The Division]]*. Vierailurooleja hänellä oli sarjoissa *[[Joanin salaisuus]]*, *[[Kartellikuningas]]*, *[[24 (televisiosarja)|24]]*, *[[Kunnian miehet (televisiosarja)|Kunnian miehet]]*, *[[NYPD Blue]]*, *[[Philly]]* ja *[[Enkelten kaupunki (televisiosarja)|Enkelten kaupunki]]*. Chavira oli myös jonkin aikaa *[[The George Lopez Show|The George Lopez Show’ssa]]*. Hän teki ensimmäisen ääniroolinsa animaatioelokuvaan *[[Superman/Batman: Public Enemies]]*, jossa hän esitti Major Forcea.

## Perhe
Chaviralla ja hänen vaimollaan Marcea Dietzelillä on kaksi lasta, vuonna 2003 syntynyt poika ja vuonna 2008 syntynyt tytär. Pariskunta avioitui vuonna 2007 oltuaan jo pitkään yhdessä. Ricardo Antonio Chaviran isä on Bexarin piirikunnan tuomari Juan Antonio Chavira.

## Lähteet

## Aiheesta muualla
* Ricardo Chaviran kotisivut
DR-17

**DR-17** on yksi Normandian maihinnousua varten rakennetuista hinaajista, joita ostettiin Suomeen miinanraivausoperaatiota varten.

Aluksen alkuperäinen nimi oli ST-481 ja sen rakensi John E. Matton & Sons Cohoesissa, New Yorkissa 1944.

Puolustusvoimien vuokraamana alus oli 30. syyskuuta 1946 – 23. marraskuuta 1948 miinanraivaustehtävissä. Alus vaurioitui pahoin magneettimiinan räjähtäessä sen raivaimessa Hangon edustalla elokuussa 1948, minkä jälkeen se palautettiin kansanhuoltoministeriölle. 

Alus myytiin Korttila & Kumppaneille Kotkaan maaliskuussa 1949 ja se toimi vuoteen 1971 asti satamahinaajana nimellä *[[Poitsila]]*, jolloin se myytiin Suomen Höyrylaiva osakeyhtiölle. Myöhemmin aluksen runkoa vahvistettiin. Räjähdyksessä vaurioitunut koneisto pysyi kuitenkin ongelmana, sitä ei koskaan onnistuttu täysin korjaamaan ennen yksityisomistusta. 

Aluksella oli vuoteen 2005 mennessä kolmetoista omistajaa. Vuodesta 1998 alus on ollut Suomenlinnassa satamaansa pitävä yksityinen huvialus.

## Lähteet
* 
* 

### Viitteet
Ohion roomalaiset kolikot

**Ohion roomalaiset kolikot** ovat esineitä, jotka löydettiin vuonna 1963 sillanrakennustöiden yhteydessä Ohiosta, Yhdysvalloista. Kaksi kolikkoa on saatu museoon, mutta loput ovat kadoksissa. Rahat ovat roomalaisia ja ajoittuvat vuosille 268 ja 312 tai 313. Työmaalla olleen henkilön leski toimitti kolikot museolle vuonna 1997.  

Kolumbusta varhaisempaan aikaan ajoittuvia vanhasta maailmasta peräisin olevia rahoja on väittämän mukaan löydetty Amerikan mantereelta yhteensä yli 40. Näiden joukossa on roomalaisten lisäksi muun muassa numidialaisia ja juutalaisia rahoja. Rahat ovat todennäköisesti kulkeutuneet Amerikkaan vasta viime vuosisatoina esimerkiksi keräilijöiden mukana. Neljänkymmenen kolikkolöydön tutkimukset eivät ole viitanneet siihen, että kyseessä olisivat ennen Kolumbusta Amerikkaan tulleet kolikot vaan että sellaiseksi väitetty alkuperä on joko kyseenalainen tai selvästi väärä ja osoitettu sellaiseksi joko löytöpaikan perusteella tai löytämisestä kerrottujen olosuhteiden perusteella.  

## Katso myös
* Calixtlahuacan pää

## Lähteet

## Aiheesta muualla
* Roman Coins from the Falls of the Ohio
Carlo Ponti

**Carlo Fortunato Pietro Ponti Sr.** (11. joulukuuta 1912 Magenta, Italia – 10. tammikuuta 2007 Geneve, Sveitsi) oli italialainen elokuvatuottaja.

Alkujaan juristin koulutuksen saanut Ponti siirtyi elokuva-alalle vuonna 1940. Hän oli useita vuosikymmeniä kuuluisin italialainen elokuvatuottaja. Vuonna 1941 alkaneella urallaan hän ehti tuottaa yli 140 elokuvaa, joita ovat muiden muassa Federico Fellinin *[[La Strada – Tie]]*, Vittorio de Sican *[[Boccaccio '70]]*, David Leanin *[[Tohtori Živago (elokuva)|Tohtori Živago]]* ja Michelangelo Antonionin *[[Blow-Up – erään suudelman jälkeen]]*. 1940-luvun lopulla Ponti työskenteli Lux Film -yhtiössä, vuodesta 1950 yhteistyössä Dino De Laurentiisin kanssa ja sen jälkeen riippumattomana tuottajana.

Ponti tunnetaan myös näyttelijä Sophia Lorenin puolisona. He joutuivat avioitumisensa vuoksi vuonna 1957 vaikeuksiin lain kanssa, sillä katolinen kirkko ei myöntänyt Pontille eroa edellisestä avioliitosta. Vuosien oikeustaistelun jälkeen Ponti vältti tuomion kaksiavioisuudesta, ja pari meni uudelleen naimisiin vuonna 1966 Ranskan kansalaisina.

## Lähteet

## Aiheesta muualla
* Carlo Pontin muistokirjoitus Helsingin Sanomissa
*
Calixtlahuacan pää

**Calixtlahuacan pää** on pieni kivestä kaiverrettu miehen pää, joka on löydetty esiklassiselle mesoamerikkalaiselle ajalle (noin 1800 vuotta sitten) sijoittuvasta arkeologisesta kohteesta Tolucassa, Meksikossa. Joidenkin tutkijoiden mielestä veistos on selvästi roomalainen. Amerikoissa  on myös joitakin muita väitettyjä merkkejä yhteyksistä muinaisiin roomalaisiin. Tällaisia ovat esimerkiksi roomalaiset rahat.

## Katso myös

*Ohion roomalaiset kolikot

## Aiheesta muualla

* Calixtlahuaca head
Uudenmaan historiallinen maakunta

**Uudenmaan** (, ) historiallinen maakunta sijaitsee Uudenmaan ja eteläisen Kymenlaakson nykymaakuntien alueilla. Alueella asuu nykyisin noin 1&nbsp;700&nbsp;000 henkilöä. Suurimpia kaupunkeja alueella ovat Helsinki, Espoo, Vantaa, Kotka ja Porvoo. Sen aluetta vastasi likimain myös aiempi Uudenmaan lääni eri laajuuksissaan. Likimain Uudenmaan historiallinen maakunta vastasi myös  Raaseporin linnaläänin ja Porvoon linnaläänin alueita.  

Nimensä mukaisesti Uusimaa maakuntana on useimpia muita Suomen historiallisia maakuntia nuorempi. Yhdessä Satakunnan historiallisen maakunnan kanssa se kuuluu niihin Suomen historiallisiin maakuntiin, joiden nimeen ei sisälly kansanomaisten Suomen heimojen nimityksiä, jotka esiintyvät esimerkiksi paikannimissä ja muussa kansanperinteessä. Päin vastoin Hämeen on sanottu aikoinaan ulottuneen "suolamerestä suolamereen", so. sekä Uudenmaan että Satakunnan rannikoille. Erityisesti Uudenmaan historiallisen maakunnan synty omana maakuntanaan liittyy Suomen rannikoiden ruotsinkieliseen uudisasutukseen, vaikka maakunnan sisäosat ovatkin aina olleet suomenkielistä aluetta.

## Kirjallisuutta

*
EFL Trophy

**EFL Trophy** on englantilainen jalkapallon cup-kilpailu, joka on tarkoitettu Valioliigaa ja Englannin Mestaruussarjaa alempien sarjojen joukkueille sekä Valioliigan ja Mestaruussarjan U23-joukkueille.

## Nimet
* Associate Members' Cup (1983–1984)
* Freight Rover Trophy (1984–1987)
* Sherpa Van Trophy (1987–1989)
* Leyland DAF Cup (1989–1991)
* Autoglass Trophy (1991–1994)
* Auto Windscreens Shield (1994–2000)
* LDV Vans Trophy (2000–2005)
* Football League Trophy (2005-2006)
* Johnstone's Paint Trophy (2006–2016)
* Chekatrade Trophy (2016-)

## Finaalit
;The Associate Members Cup
* 1983–1984 – A.F.C. Bournemouth 2 Hull City 1

;The Freight Rover Trophy
* 1984–1985 – Wigan Athletic 3 Brentford 1
* 1985–1986 – Bristol City 3 Bolton Wanderers 0
* 1986–1987 – Mansfield Town 1 Bristol City 1 (Mansfield Town voitti rangaistuspotkut 4–3)

;Sherpa Vans Trophy
* 1987–1988 – Wolverhampton Wanderers 2 Burnley 0
* 1988–1989 – Bolton Wanderers 4 Torquay United 1

;Leyland DAF Cup
* 1989–1990 – Tranmere Rovers 2 Bristol Rovers 1
* 1990–1991 – Birmingham City 3 Tranmere Rovers 2

;Autoglass Trophy
* 1991–1992 – Stoke City 1 Stockport County 0
* 1992–1993 – Port Vale 2 Stockport County 1
* 1993–1994 – Swansea City 1 Huddersfield Town 1 (Swansea City voitti rangaistuspotkut 2–0)

;Autowindscreens Shield
* 1994–1995 – Birmingham City 1 Carlisle United 0
* 1995–1996 – Rotherham United 2 Shrewsbury Town 1
* 1996–1997 – Carlisle United 0 Colchester United 0 (Carlisle United voitti rangaistuspotkut 4–3)
* 1997–1998 – Grimsby Town 2 A.F.C. Bournemouth 1
* 1998–1999 – Wigan Athletic 1 Millwall 0
* 1999–2000 – Stoke City 2 Bristol City 1

;LDV Vans Trophy
* 2000–2001 – Port Vale 2 Brentford 1
* 2001–2002 – Blackpool 4 Cambridge United 1
* 2002–2003 – Bristol City 2 Carlisle United 0
* 2003–2004 – Blackpool 2 Southend United 0
* 2004–2005 – Wrexham 2 Southend United 0

;Football League Trophy
* 2005–2006 – Swansea City 2 Carlisle United 1

;Johnstone's Paint Trophy
* 2006–2007 – Doncaster Rovers 3 Bristol Rovers 2 (jatkoajan jälkeen, 2–2 varsinainen peliaika)
* 2007–2008 – Milton Keynes Dons 2 Grimsby Town 0
* 2008–2009 – Luton Town 3 Scunthorpe United 2 (jatkoajan jälkeen, 2–2 varsinainen peliaika)
* 2009–2010 - Southampton 4 Carlisle United 1
* 2010–2011 - Carlisle United 1 Brentford 0
* 2011–2012 - Chesterfield 2 Swindon Town 0
* 2012–2013 - Crewe Alexandra 2 Southend United 0
* 2013–2014 - Peterborough United 3 Chesterfield 1
Kaiooshin

**Kaiooshin** (*Higashi no Kaiōshin*, *Supreme Kai*, *Shin*) on kuvitteellinen hahmo Akira Toriyaman luomassa *[[Dragonball Z]]* ja dragon ball super -sarjoissa. Kaiooshin esiintyy ''Dragon Ball'' -kirjoissa 37-42. Animessa hän esiintyy ensimmäisen kerran jaksossa 212. Hahmolla on pieni rooli myös *[[Dragonball GT]]* -sarjassa.

Kaiooshin oli universumin itäisen neljänneksen hallitsija. Universumin muita neljänneksiä hallinneet muut kaiooshinit kuolivat hirviö Buun hyökkäyksien takia. Vain yksi kaiooshin jäi jäljelle ja sulki Buun munaan. Kaiooshin ilmestyi sarjassa ensimmäisen kerran varoittaakseen Gokua maagi Babidin aikeista herättää Buu jälleen henkiin. 

Kaiooshin on ylempi hallitsija, jonka alaisuudessa on neljä Suur-Kaioota, joiden hallintaan on määrätty itäinen, eteläinen, läntinen ja pohjoinen galaksi. Maapallo kuuluu pohjoiseen galaksiin, jota hallitsee kaioo King Kai (*North Kaio*). Täten Kaiooshin hallitsee kaikkea elämää universumissa.

Kaiooshin näyttää nuorelta ja on lyhytkokoinen, mutta vaikka hänen ikäänsä ei sanota missään, hän on oletettavasti tuhansia vuosia vanha. Kaiooshin ei taistele sarjan missään vaiheessa, mutta osaa kuitenkin taikoja. Hänellä on henkivartija nimeltä Kibito, joka osaa parantaa ja teleportata. Kaiooshin pelkää Buuta, koska on nähnyt, mitä se saa aikaan.

Kirjassa 41 Kaiooshin fuusioituu Potara-korvakorujen avulla Kibiton kanssa yhdeksi vanhan Kaiooshinin (*Rō Kaiōshin, Old Kai*) pyynnöstä. Fuusio on lopullinen, eivätkä he voi enää palata takaisin entiseen muotoonsa. Sen lisäksi, että fuusio on lopullinen, poikkeaa Potara-korvakorujen fuusio muista sarjassa tavattavista fuusioista siten, että uudella hahmolla on kahden eri hahmon päällekkäisen äänen sijaan vain Kaiooshinin ääni. Hahmoa kutsuttiin alkuperäisesti sarjassa fuusiosta huolimatta edelleen Kaiooshiniksi, mutta sarjan eri dubbauksissa hahmosta käytettiin nimeä *Kibitoshin* tai *Kibito Kai*.

## Lähteet
Tumba (Botkyrka)

**Tumba** on Tukholman suurkaupunkialueella sijaitseva taajama, joka ulottuu Botkyrkan ja Salemin kuntien alueelle. Tumba on myös Botkyrkan kunnan keskustaajama. Se sijaitsee Tukholman läänissä ja Södermanlandin historiallisessa maakunnassa Keski-Ruotsissa. Tumban taajama kuuluu pääosin Botkyrkan kuntaan, mutta länsiosa siitä kuuluu myös Salemin kuntaan. Koko taajamassa oli vuoden 2010 lopussa 37 852 asukasta. Siitä 22 647 asui Botkyrkan kunnassa ja 15 205 Salemin kunnassa. Kyseessä on Ruotsin suurin taajama, joka ei ole entinen kaupunki.

Tumba sai alkunsa rautatiepaikkakuntana joka kasvoi tiiviisti radan varteen. Vanha asemarakennus säilyi 1990-luvun puoliväliin kunnes se purettiin uuden matkakeskuksen tieltä. Tumban asemalla pysähtyvät Tukholman paikallisjunat. Tumbasta on 23,4 kilometriä Tukholman keskustan rautatieasemalle.

Tumbassa toimii oma syyrialais-ortodoksinen seurakunta, mikä viittaa merkittävään syyrialaistaustaiseen väestöryhmään.

Tumbassa toimivassa Tumba gymnasiumissa on 1&nbsp;000 oppilasta. Kuninkaallisella teknisellä korkeakoululla ja Södertörns högskolalla on myös toimintaa Tumbassa.

Tumbassa on sijainnut vuodesta 1755 Ruotsin valtionpankin setelipaperitehdas, joka myytiin vuonna 2001 Crane AB -yritykselle. Paikkakunnan toinen suuryritys on Alfa Laval. Tumbasta tulee maailmallakin mainetta saanut metalliyhtye Amon Amarth.

## Väestönkehitys

## Lähteet

## Aiheesta muualla
John Landis

**John David Landis** (s. 3. elokuuta 1950 Chicago, Illinois, Yhdysvallat) on yhdysvaltalainen elokuvaohjaaja. 1970-luvulla uransa aloittanut Landis tunnetaan etenkin screwballkomedioistaan.

## Elämä ja ura
Landis syntyi vuonna 1950 juutalaiseen perheeseen. Hän on julkiateisti.

Landis jätti high schoolin kesken ja meni lähettipojaksi 20th Century Foxille. Ennen ohjaajanuransa aloittamista hän työskenteli muun muassa sijaisnäyttelijänä, dialogivalmentajana, elokuvanäyttelijänä ja tuottajan apulaisena.

Landisin ensimmäinen ohjaustyö oli *Schlock* (1971, julkaistu 1973), joka ei vielä tehnyt hänestä tunnettua. Hänen menestyneimpiä ohjaustöitään ovat esimerkiksi *[[Delta-jengi]]*, *[[The Blues Brothers (elokuva)|The Blues Brothers]]*, *[[Ihmissusi Lontoossa]]*, *[[Vaihtokaupat]]* ja *[[Kolme kaverusta]]*. Hänen viimeisin elokuvansa on *Burke and Hare* (2010).

Landis ohjasi myös useita musiikkivideoita 1980- ja 1990-luvulla, kuten Michael Jacksonin ”Thriller”.

Landis meni vuonna 1980 naimisiin pukusuunnittelija Deborah Nadoolmanin kanssa. Heillä on kaksi lasta.

Vuonna 1982 Landis sai syytteen kuolemantuottamuksesta, kun episodielokuvan *[[Hämärän pelottavat varjot]]* kuvausten aikana näyttelijä Vic Morrow ja kaksi vietnamilaista lapsinäyttelijää kuolivat helikopterin leimahdettua liekkeihin. Asia ratkaistiin sovintomenettelyllä.

## Filmografia
**[[Schlock]]* (1973)
**[[Hei me nauretaan]]* (1977)
**[[Delta-jengi]]* (1978)
**[[The Blues Brothers (elokuva)|The Blues Brothers]]* (1980)
**[[Ihmissusi Lontoossa]]* (1981)
**[[Vaihtokaupat]]* (1983)
**[[Hämärän pelottavat varjot]]* (1983)
**[[Yön selkään]]* (1985)
**[[Mitäs me vakoojat]]* (1985)
**[[Kolme kaverusta]]* (1986)
**[[Prinssille morsian]]* (1988)
**[[Oscar (elokuva)|Oscar]]* (1991)
**[[Bloody Marie – Viettelevä vampyyri]]* (1992)
**[[Beverly Hills kyttä 3]]* (1994)
**[[Vesipäät]]* (1996)
**[[Blues Brothers 2000]]* (1998)
**[[Petollinen suunnitelma]]* (1998)
**[[Burke and Hare]]* (2010)

## Lähteet
Tumba

**Tumba** voi tarkoittaa ainakin seuraavia asioita ja henkilöitä:

* tumba, sarkofagin tyyppinen hauta 
* tumba, musiikin tyylilaji
* Tumba, keskustaajama Botkyrkan kunnassa Ruotsissa
* Tumba eli Tumpajoki, taajama Karjalan tasavallassa Venäjällä
* Tumba, vuorenhuippu Balkanilla
* Tumba, pöytäjääkiekkopeli. Ruotsalainen Stigan tuote, sai nimensä Tumba Johanssonin mukaan
* Tumba Tamminen, oik. *Tuomo Tamminen* (s. 1942), suomalainen laulaja
* Tumba, sukunimenä:
** Sven Tumba, alk. *Sven Olof Gunnar Johansson* (1931–2011), ruotsalainen jääkiekkoilija ja jalkapalloilija
** Thomas Tumba (s. 2001), suomalainen koripalloilija.
Oasiksen diskografia

Rock-yhtye Oasiksen diskografia.

## Studioalbumit

## Livealbumit

## Kokoelmat

## Singlet

### Albumilta ''[[Definitely Maybe]]''

### Albumilta ''[[(What's the Story) Morning Glory?]]''

### Albumilta ''[[Be Here Now]]''

### Albumilta ''[[Standing on the Shoulder of Giants]]''

### Albumilta ''[[Heathen Chemistry]]''

### Albumilta ''[[Don't Believe the Truth]]''

### Albumilta ''[[Dig Out Your Soul]]''

## Muut EP:t ja singlet

## Muuta

### Livetaltioinnit

### Boxit
* *Definitely Maybe Singles Box Set* – (12. kesäkuuta 1996).
* *(What's the Story) Morning Glory? Singles Box Set* – (12. kesäkuuta 1996).
* *Stop the Clocks Singles Boxed Set*, (2006), (Japani).

### Musiikkivideot

### Radiosinglet
* *[[Rock 'n' Roll Star]]* (1994, USA Radio single)
* *Acquiesce* – (1998, Radio single)

### Kappaleet

* *[[Luettelo Oasiksen kappaleista]]*.

## Myynti

### Myyntiluvut, albumit (maailmanlaajuinen)

Maailmanlaajuiset myyntiluvut ovat arvioita. Albumien maailmanlaajuisen kokonaismyynnin arviot saattavat vaihdella 55:stä aina 75 miljoonaan.

### Myyntiluvut, albumit (Iso-Britannia)

### Myyntiluvut, singlet ja EP:t (Iso-Britannia)

## Lähteet
Karhunputki

**Karhunputki** eli **niittykarhunputki** (*Angelica sylvestris*) on sarjakukkaisiin kuuluva, melko korkea kasvi. Hyönteispölytteisen karhunputken kukinnoilla liikkuu medenhaussa paljon hyönteisiä, kuten harsosääskiä ja kukkakärpäsiä. Kasvi kukkii juhannuksesta elokuuhun. Karhunputki voi muistuttaa ulkonäöltään hieman jättiputkia, mutta kuuluu kuitenkin eri sukuun kuin jättiputket. Karhunputki ei myöskään ole Suomessa haitallinen vieraslaji.

## Ulkonäkö ja koko

Karhunputken ontto, kova varsi voi kasvaa 1–2 metrin korkuiseksi. Putken läpimitta voi olla yli 2 cm. Se on alhaalta violetti, ylhäältä vihreä. Lehdet muodostuvat pareittain sijaitsevista lehdyköistä. Lehtituppi on pullistunut. Kukinto on pallomaisista osista muodostuva kerrannaissarja. Itse kukat ovat vihertävänvalkoisia ja tuoksuvat imelältä.

## Levinneisyys
Karhunputkea tavataan Euroopassa ja Siperian havumetsävyöhykkeellä.

## Elinympäristö
Karhunputki kasvaa aukeilla paikoilla, kuten rannoilla ja pellonreunoilla.

## Käyttö
Karhunputkea on käytetty värjäykseen, ja sen juurta lääkkeenä sekä nälänhädän aikana ravinnon lähteenä. Ravintokäytössä on oltava varovainen, sillä karhunputkea muistuttavista kasveista moni on myrkyllinen, muun muassa myrkkykeiso ja myrkkykatko. Jättiputkia kutsutaan joskus virheellisesti karhunputkiksi; kenties siksi, että ukonputki on ruotsiksi *björnloka*. Karhunputkea on käytetty myös rohdoskasvina ja sen vaikutukset ovat samankaltaisia kuin lähisukulaisensa väinönputken. Voimakasta paalujuurta on käytetty keuhkoputkentulehduksen ja muiden rintatautien rohtona. Jauhetuilla hedelmillä on karkotettu täitä. Karhunputkea käytetään ruuansulatus- ja virtsatievaivoihin, höyryhengitykseen ja ihon desinfiointiin.

## Lähteet

## Aiheesta muualla
* Kasviatlas: Karhunputken eli niittykarhunputken (''Angelica sylvestris'') levinneisyys Suomessa.
* Pinkka, Lajintuntemuksen oppimisympäristö: Karhunputki (''Angelica sylvestris'')
* Luontoportti: Karhunputki (''Angelica sylvestris'')
* Pohjolan kasvien pauloissa: ''Angelica sylvestris'' - karhunputki, niittykarhunputki
* 
* Nettikasvio: Karhunputki  (''Angelica sylvestris'')
* ITIS: ''Angelica sylvestris'' 
* United States Department of Agriculture (USDA): ''Angelica sylvestris'' 
* Flora of China: ''Angelica sylvestris''
Scream 2

**Scream 2** on Wes Cravenin ohjaama yhdysvaltalainen slasher-kauhuelokuva vuodelta 1997. Se on ''Screamin'' (1996) jatko-osa ja sarjan kolmatta osaa, ''Scream 3'' (2000), edeltävä osa. Neljännen elokuvan kuvaukset alkoivat vuonna 2009 ja elokuva ilmestyi 15. huhtikuuta 2011.

## Tarina

Kaksi nuorta, Maureen Evans ja Phil Stevens tapetaan elokuvateatterissa Stabin ensi-illassa. Stab on elokuva, joka perustuu alkuperäisen Screamin tapahtumiin.

Sidney Prescott on muuttanut opiskelemaan collegeen. Sidneyllä on uusia ystäviä, Hallie ja Mickey sekä poikaystävä Derek. Collegen opiskelija, Casey "Cici" Cooper surmataan ja murhaaja hyökkää jälleen Sidneyn kimppuun, mutta epäonnistuu yrityksessään. Sidneyn vanha ystävä Dewey Riley saapuu auttamaan tätä. He saavat avukseen myös vanhan tutun toimittajan Gale Weathersin. Gale Weathers tajuaa, että uhrien nimet ovat samankaltaisia, kuin Woodsboron uhreilla. Kohta Sidneyn vanha ystävä Randy Meeks kuolee, ja ruumiita alkaa kasaantumaan. Gale ja Dewey lähtevät tutkimaan uuden kameramiehen, Joel Jonesin ottamia videoita studiolle, missä murhaaja hyökkää Deweyn kimppuun, mutta tämä selviää. Sidney on lähtemässä turvamiehiensä, etsivä Richardsin, etsivä Andrewsin ja ystävänsä Hallien kanssa turvaan, mutta kun etsivät ja Hallie murhataan, Sidney pakenee samalle studiolle, missä Dewey ja Gale ovat. Kohta Sidney kohtaa murhaajan, joka osoittautuu hänen ystäväkseen. Murhaaja on Mickey. Kohta näyttämön takaovesta tulee sisään Billy Loomisin äiti, joka on ottanut valenimekseen Debbie Salt. Mrs. Loomis kostaa Sidneylle poikansa kuolemasta, Ja Mickey ampuu Derekin. Kohta Mrs. Loomis ampuu Mickeyn, ja saa Galen kylkeen osuman. Gale kuitenkin selviää. Kohta Cotton Weary ilmestyy kuvioihin ja ampuu Mrs. Loomisin, jolla on veitsi Sidneyn kaulalla. Sidney selviää Cottonin avustuksella, ja Dewey kiidätetään välittömästi sairaalaan.

## Näyttelijät

## Lähteet
Soluelin

**Soluelimet** eli **soluorganellit** ovat solun "elimiä" eli solunsisäisiä rakenteita, joilla on jokin erikoistunut tehtävä. Näitä ovat tuman lisäksi esimerkiksi mitokondriot ja muun muassa kasvisoluilla esiintyvät viherhiukkaset sekä solulimakalvosto ja siihen liittyvät Golgin laite ja lysosomit. 

Soluelimet ovat joko lipidikalvon ympäröimiä tai kalvottomia (ribosomit ja solun tukiranka). Lipidikalvon sisällä ovat mitokondriot, solulimakalvosto, Golgin laite, lysosomit ja tuma.

Soluelinten luokittelusta on olemassa useita erilaisia näkemyksiä. Laajan ja yleisimmän määritelmän mukaan kaikki solun sisäiset erikoistuneet rakenteet () ovat soluelimiä, kun taas kaikkein tiukimman määritelmän mukaan vain endosymbioosin tuloksena bakteereista syntyneet, kalvopäällysteiset DNA:ta sisältävät rakenteet, kuten mitokondriot ja viherhiukkaset, ovat soluelimiä.

Solun aineenvaihdunta ja muu sisäinen toiminta, kuten DNA:n kahdentuminen, RNA:n lähettämä viestintä sekä proteiinisynteesi tapahtuvat soluelimissä ja solulimassa. Lisäksi soluelimillä on erilaisia tehtäviä mikrobien torjunnassa sekä immuunijärjestelmän ylläpidossa.

## Lähteet
* Sand,Olav, Sjaastad Øystein V, Haug, Egil ja Bjålie Jan G sekä kuvitus Toverud Kari C. 2011: Ihminen, fysiologia ja anatomia. WSOYpro Oy. Helsinki.

### Viitteet

## Aiheesta muualla
Isontalon Antti ja Rannanjärvi

**Isontalon Antti ja Rannanjärvi** on suomalainen kansanlaulu, jossa kerrotaan kolmesta häjystä, nimiltään Antti Isotalo, Antti Rannanjärvi ja Jaakko Pukkila, sekä Kauhavan nimismiehestä Adolf Hägglundista ja tämän vaimosta.

## Sanat

Isontalon Antti ja Rannanjärvi  
ne jutteli kaharen kesken:  
 Tapa sinä Kauhavan ruma vallesmanni,  
niin minä nain sen komian lesken.     
(Tästä säkeestä myös versio: Isoo-Antti ja ...)

Ensin ne portahat särjettiin 
ja sitten vasta muuri, 
  Isoo-Antti se erellä kulki  
ja joukosta oli suurin.   

Isontalon Antti oli ensimmäinen 
ja Rannanjärvi oli toinen 
  Pukkilan Jaska se Kauhavalta  
oli kolomas samanmoinen.   
(Tästä säkeestä myös versio: Isoo-Antti oli ...)

Sitten on piru, sano Rannanjärvi  
jos minä miästä pelekään 
  Tervaspampulla kuonon päälle  
ja teräksellä pitkin selekää.   
(Tästä säkeestä myös versio: Tervaskannolla kuonon päähän...)

Vaasan veri ei vapise 
eikä Kauhavan rauta ruostu  
  niskasta kiinni ja puukolla selekähän  
jollei se muuton suostu   

Hypi, hypi, hypi!", sano Rannanjärvi 
kun tanssitti orittansa. 
  Taasen on lähtenyt koijaripoika  
tuolta köyhästä koristansa   

Ei saa laulaa Rannanjärvestä, 
Rannanjärvi on kuollu. 
  Rannanjärven hauralle 
on marmoripatsas tuotu.    
(Tästä säkeestä myös versio: Ei saa laulaa Rannanjärviä ... on marmorikivi tuotu.)

## Katso myös
*Kuularuiskulaulu
Mitja Zastrow

**Mitja Kolia Zastrow** (s. 7. maaliskuuta 1977) on alankomaalainen uimari ja olympiamitalisti. Hän on alkuperältään saksalainen, ja syntyi ja kasvoi Wuppertalissa, lähellä Düsseldorfia. Hänestä tuli Alankomaiden kansalainen kesäkuussa 2003, koska hän oli riitaantunut Saksan uimaliiton DSV:n kanssa. 

Zastrowilla on ollut uransa aikana lukuisia vammoja, jotka ovat vaikeuttaneet hänen uraansa. Vuonna 2001, huolimatta Saksan mestaruudesta 100 metrin vapaauinnissa, käsivamma piti hänet poissa MM-kilpailuista.

Vuonna 2003, MM-kilpailuissa, Zastrow osallistui ensimmäisen kerran kansainvälisiin arvokilpailuihin alankomaalaisena, mutta ei kyennyt osallistumaan kaikille matkoilla joille oli selviytynyt uusiutuneen käsivamman vuoksi.

Kesäolympialaisissa 2004 Zastrow voitti hopeaa 4&nbsp;×&nbsp;100 metrin vapaauintiviestistä, jossa uivat myös Pieter van den Hoogenband, Johan Kenkhuis, ja Klaas-Erik Zwering. Heidän aikansa oli 3.14,36.

Zastrowilla on kiinalainen kirjainmerkki vasemmassa olkapäässään. Merkki on "猴", ja tarkoittaa "apinaa".

## Lähteet
* Zwemkroniek.com
Valkomesikkä

**Valkomesikkä** (*Melilotus albus*, syn. *Melilotus alba*) on hernekasveihin kuuluva valkokukkainen kaksivuotinen ruohovartinen kasvi.

## Ulkonäkö ja koko

Valkomesikän pysty varsi voi kasvaa puolitoistametriseksi. Lehdet ovat kolmisormiset. Kasvi kukkii heinäkuusta syyskuuhun valkoisin 4-5 mm pitkin kukin. Kasvi muistuttaa huonokuntoista lupiinia: sen kukat ovat pienemmät ja kukinto harvempi. Kukattomana valkomesikän voi sekoittaa helposti keltakukkaiseen rohtomesikkään (*Melilotus officinalis*) ja kukallisena volganmesikkään (*Melilotus wolgicus*).

## Levinneisyys
Valkomesikkää tavataan nykyisin Euroopassa Keski-Suomesta etelään, Venäjällä ja lisäksi Yhdysvalloissa. Se on Turkista lähtenyt tulokaslaji, joka on levinnyt 1600-luvulta alkaen rukiin rikkaruohona ja painolastien mukana. Amerikkaan sitä vietiin kasvatettavaksi karjan rehuksi.

## Elinympäristö
Valkomesikkä kestää kuivaa. Sitä tavataan etenkin ratavarsissa, lastauspaikoilla ja satamissa. Sitä myös kasvatetaan maanparannus- ja maisemakasvina ja mehiläisten mesikasvina.

## Verenohennuslääke
Verenohennuslääkkeenä käytetty varfariini keksittiin tutkittaessa 1930-luvulla miksi pilaantunut rehuna käytetty valkomesikkä aiheutti eläimille jopa kuolemaan johtaneita verenvuotoja. Vuonna 1939 saatiin selville, että valkomesikälle ominaisen hajun ja maun antanut kumariini muuttui kasvin pilaantuessa dikumaroliksi, joka vähensi veren hyytymiskykyä ehkäisemällä protrombiinin muodostumista. Dikumarolista kehitettiin edelleen 4-hydroksikumariinit, jollainen varfariini on.

## Lähteet

## Aiheesta muualla
* Suomen Lajitietokeskus: Valkomesikkä (''Trigonella alba'')
* Luontoportti: Valkomesikkä (''Melilotus albus'')
* Luopioisten kasvisto: Valkomesikkä (''Melilotus albus'')
* Flora of China: ''Melilotus albus''
Susiryhmä

**Susiryhmä** on Luonto-Liiton toimintaryhmä joka on keskittynyt vähentämään turhaa pelkoa ja vihaa susia kohtaan vaikuttamalla ihmisten asenteisiin. Ryhmän tavoitteisiin kuuluu mm. saada Suomeen geneettisesti kestävä ja elinvoimainen susikanta.

Ryhmä rahoittaa toimintaansa jäsenmaksuilla sekä myymällä susiaiheisia tuotteita kuten susi-paitoja ja -heijastimia.

## Toiminta
Ryhmä osallistuu kotieläimiä suojaavien susiaitojen rakentamiseen ja järjestää jälkiretkiä Suomessa ja ulkomailla. Ryhmä myös kouluttaa niin kutsuttuja susilähettiläitä jotka kiertävät kouluissa kertomassa susien elintavoista sekä siitä miten susiongelmia voisi ratkaista.

Ryhmä julkaisee jäsenilleen neljä kertaa vuodessa ilmestyvää Suden Aika -tiedotuslehtistä. Susikeskusteluun voi osallistua myös sähköisesti liittymällä ryhmän Petolista-sähköpostilistalle.

## Aiheesta muualla
* http://www.luontoliitto.fi/susiryhma/
Francesca Schiavone

**Francesca Schiavone** (s. 23. kesäkuuta 1980 Milano, Italia) on italialainen tennispelaaja. Schiavone viihtyy kaikilla pinnoilla ja tällä hetkellä hän pelaa ilman valmentajaa. 

Schiavone on voittanut kaksinpelissä seitsemän WTA-turnausta. Hän kukisti heinäkuussa 2007 Bad Gasteinin turnauksen loppuottelussa Itävallan Yvonne Meusburgerin 6–1, 6–4. Lokakuussa 2009 hän voitti Moskovan turnauksen loppuottelussa valkovenäläisen Olga Govortsovan 6–3, 6–0, sekä huhtikuussa 2010 Barcelonan turnauksen loppuottelussa maannaisensa Roberta Vincin 6–1, 6–1. Vuonna 2012 hän voitti Strasbourgin turnauksen ja vuonna 2013 Marrakechin turnauksen. Viimeksi hän voitti vuonna 2016 Rio de Janeiron turnauksen voitettuaan loppuottelussa Shelby Rogersin. Hän on ollut finaalin häviävänä osapuolena 11 kertaa sekä voittanut seitsemän WTA-kiertueen nelinpeliturnausta.

Ranskan avoimessa tennisturnauksessa 2010 Schiavone voitti ensimmäisen kerran Grand Slam -turnauksen. Finaalissa kaatui erin 2–0 (6–4, 7–6) australialainen Samantha Stosur. Schiavone on ensimmäinen italialainen nainen, joka on voittanut Grand Slam -turnauksen. Tätä ennen hän oli selviytynyt parhaimmillaan puolivälieriin Ranskan avoimissa 2001, Yhdysvaltain avoimissa 2003 sekä Wimbledonissa 2009. Kesällä 2010 hän nousi WTA:n kaksinpelirankinglistalla ensimmäisen kerran kymmenen parhaan joukkoon.

Päästyään puolivälieriin asti Australian avoimissa 2011 hän nousi maailmanlistalla neljänneksi. Nelinpelirankingissa hän on ollut parhaimmillaan kahdeksas helmikuussa 2007.

## Aiheesta muualla

*
*Yle *Schiavone todellinen yllätysmestari Ranskassa*, 5. kesäkuuta 2010
Arabianaukio

**Arabianaukio** () on Helsingin Toukolan kaupunginosassa Hämeentien varressa sijaitseva aukio. Paikalla oli aiemmin raitiolinjan 6 Arabian päätepysäkki ja kääntösilmukka. Päätepysäkin siirryttyä vuonna 2004 Arabianrannan uudelle asuinalueelle aukio jäi entiselleen, kunnes sille suoritettiin muutostöitä kesällä 2006. Alkuperäiset kiskot nostettiin maasta, ja aukiolle istutettiin nurmikkoa ja rakennettiin kivetyt puistokäytävät. Lopuksi vanhat raitiokiskot asennettiin entisille paikoilleen muistomerkiksi. Taideteoksiksi aukiolle on asennettu raitiovaunun akseleita pyörineen entisöidylle radalle sekä säilytettyyn ajojohdinten pylvääseen huipulle sininen valo. Aukiolla on jäljellä vanha puurakenteinen lippakioski, joka on ollut kesäisin käytössä viime vuosina.

## Lähteet

## Aiheesta muualla
Tatiana Golovin

**Tatiana Golovin** (s. 25. tammikuuta 1988 Moskova, Venäjä) on ranskalainen tennispelaaja. Golovinin perhe muutti Moskovasta Lyoniin, Ranskaan, kun Tatiana oli kahdeksan kuukautta vanha. Golovin nimettiin WTA Tourin vuoden tulokkaaksi 2004.

Golovin voitti Richard Gasquet'n kanssa Ranskan avointen sekanelinpelimestaruuden vuonna 2004. He kukistivat loppuottelussa Zimbabwen Cara ja Wayne Blackin 6–3, 6–4. 

Golovin voitti ensimmäisen WTA-kiertueen kaksinpelimestaruutensa kukistettuaan huhtikuussa 2007 Amelia Islandin massaturnauksen loppuottelussa Nadja Petrovan 6–1, 6–2. Myöhemmin samana vuonna hän voitti kovilla kentillä käydyn kilpailun Slovenian Portorožissa; finaalissa hän voitti järjestäjämaan Katarina Srebotnikin 2–6, 6–4, 6–4.  Golovin on lisäksi hävinnyt viisi loppuottelua.

## Aiheesta muualla
*Website about Tatiana Golovin: news, photos, vidéos... 
*
Kemiluminesenssi

**Kemiluminesenssi** on kemiallista valon emissiota (säteilyä), joka tapahtuu kemiallisen reaktion yhteydessä ja joka ei vapauta lämpöä. Kemiluminesenssissa kaksi ainetta saadaan reagoimaan keskenään, jolloin elektronien hetkellisesti virittynyt tila purkautuu näkyvänä valona. Eliöissä tapahtuvaa kemiluminesenssia kutsutaan bioluminesenssiksi.

## Fysikaalinen ilmiö
Kemiluminesenssissä jokaista molekyyliä kohti vapautuu yksi fotoni eli Avogadron vakion verran per mooli ainetta.
Esimerkiksi yleisesti käytetty luminoli (5-Amino-2,3-dihydro-1,4-ftaaliatsiinidioni) yhdistettynä johonkin hapettavaan aineeseen muodostaa virittyneen yhdisteen, jonka energia vapautuu valon muodossa.

**Esimerkki**
:Luminoli + H2O2 → Dianioni (3-aminoftaaliatsiini) + **valoa**,

missä 3-aminoftalaatin siirtyminen alemmalle energiatasolle vapauttaa fotoneja eli valoa.

## Kemiluminesenssin hyödyntäminen
Kemiluminesenssia hyödynnetään muun muassa asevoimissa käytettävissä valotikuissa ja verenjälkien löytämiseksi poliisitutkinnassa. Tässä katalyyttinä toimii veren hemoglobiinin sisältämä rauta. Valotikuissa useimmiten käytetään Cyalume-nimistä ainetta, joka vetyperoksidin kanssa reagoidessaan saa aikaan kemiluminesenssin.